b'\n_START_ARTICLE_\nB-Max\n_START_PARAGRAPH_\nB-Max on suurin s\xc3\xa4ili\xc3\xb6alus, joka pystyy kulkemaan It\xc3\xa4merelle (englanniksi Baltic Sea) ja Mustallemerelle (Black Sea). Laivan kantavuus on jopa 250\xc2\xa0000 tonnia ja pituus 299,5 metri\xc3\xa4. T\xc3\xa4m\xc3\xa4n pituinen laiva mahtuu viel\xc3\xa4 kulkemaan Bosporinsalmesta. Aluksen syv\xc3\xa4ys on 15,4 metri\xc3\xa4, joka mahdollistaa kulun Tanskan salmien l\xc3\xa4pi. B-Max-laivoissa on turvallisuussyist\xc3\xa4 kaksi moottoria, kaksi potkuria ja kaksi per\xc3\xa4sint\xc3\xa4. Laivat ovat j\xc3\xa4\xc3\xa4vahvisteisia ja niiss\xc3\xa4 on kaksoispohja. Laivat kuuluvat Baltimax-kokoluokkaan, mutta omistajayritykset haluavat k\xc3\xa4ytt\xc3\xa4\xc3\xa4 n\xc3\xa4ist\xc3\xa4 tietyist\xc3\xa4 laivoista nimityst\xc3\xa4 B-Max.'